Във връзка с постъпило уведомление за изготвяне на план/програма с вх. № ОВОС-405/23.02.2021г. за: ОУП НА ОБЩИНА РОДОПИ, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

1. Общите устройствени планове се съгласуват чрез процедурата по екологична оценка (ЕО). Възложените по реда на Закона за устройство на територията (ЗУТ), общи устройствени планове са включени в Приложение № 1 към Наредбата за условията и реда за извършване на екологична оценка на планове и програми- Наредба за ЕО (ДВ, бр.57/2004г., изм. и доп. ДВ бр.94/2012г.) и съгласно чл.2, ал.1 от Наредбата подлежат на задължителна ЕО.

2. Възложителят и/или експертите (определени съобразно чл.16 от Наредбата за ЕО, на които е възложено да изготвят доклада за ЕО внасят в РИОСВ схема за консултациите по реда на чл.19, ал.3 и задание за определяне обхвата на екологичната оценката по реда на чл.19а.

2.1. Предлагаме в схемата за консултации да бъдат включени определените от Вас специализирани органи и засегната общественост, в това число:

- БД ИБР Пловдив

- РЗИ Пловдив

- ОД ПБЗН Пловдив

- Областна Дирекция Земеделие Пловдив

- НИПК към Министерство на културата

- Обществени обсъждания със засегнатата общественост

2.2. Предлагаме в обхвата на оценката да бъдат да бъдат включени и въпроси относно:

 - Степента, до която планът или програмата определя рамката за инвестиционни предложения и други дейности според тяхното местоположение, характер, мащабност и експлоатационни условия или съобразно предвижданията им за разпределението на ресурсите;

- Значението на плана или програмата за интегрирането на екологичните съображения особено с оглед насърчаването на устойчиво развитие;

- Екологични проблеми от значение за плана или програмата;

- Значението на плана или програмата за изпълнението на общностното законодателство в областта на околната среда;

- Характеристиките на последствията и на територията, която е вероятно да бъде засегната по отношение на: вероятност, продължителност, честота, обратимост и кумулативен характер на предполагаемите въздействия; потенциално трансгранично въздействие, потенциален ефект и риск за здравето на хората или за околната среда, включително вследствие на аварии, размер и пространствен обхват на последствията (географски район и брой на населението, които е вероятно да бъдат засегнати), ценност и уязвимост на засегнатата територия (вследствие на особени естествени характеристики или културно-историческото наследство; превишение на стандарти за качество на околната среда или пределни стойности; интензивно земеползване), въздействие върху райони или ландшафти, които имат признат национален, общностен или международен статут на защита;

- Степента, до която планът или програмата влияе върху други планове и програми, включително тези в дадена йерархия.

3. Изготвянето на доклада за ЕО и консултациите по него са регламентирани в глави ІІІ и ІV на Наредбата за ЕО.

**ІІ. Относно приложимата процедура по реда на реда на чл.31 от Закона за биологичното разнообразие (ЗБР)**

На територията на Община Родопи попадат следните защитени територии по смисъла на Закона за защитените територии:

- Защитена местност „Голица“, с. Лилково, обявена със Заповед № РД-555/12.07.2007 г. на МОСВ;

- Защитена местност „Чинарите“, с. Белащица, обявена със Заповед № РД-835/14.11.2011 г.;

- Част от защитена местност „Козница“ с. Скобелево, общ. Родопи и гр. Кричим, обявена със Заповед № РД-405/07.07.2008 г. на МОСВ.

-Защитена местност „Перестица“, Перущица.

На територията на Община Родопи попадат части от следните защитени зони за опазване на природните местообитания и на дивата флора и фауна:

- BG0000194 „Река Чая”, обявена със Заповед №РД-688/25.08.2020 г. (ДВ бр.80/11.09.2020 г.) на Министъра на околната среда и водите;

- BG0001033 „Брестовица”, обявена със Заповед №РД-381/15.05.2020 г. (ДВ бр.50/02.06.2020 г.) на Министъра на околната среда и водите.

- BG0000424 „Река Въча Тракия“, BG0000578 „Река Марица“, приета с РМС №122/02.03.2007 г.

- BG0001030 „Родопи-Западни“, приета с РМС №661/16.10.2007 г. (ДВ бр.85/2007 г.) и изменена с Решение №811/16.11.2010 г.

Защитени зони за опазване на дивите птици:

- BG0002086 „Оризища Цалапица“, обявена със Заповед №РД-368/16.06.2008 г. на МОСВ,

- BG0002105 „Персенк “, обявена със Заповед №РД-772/28.10.2008 г. на МОСВ;

- BG0002087 „Марица-Пловдив“, обявена със Заповед №РД-836/17.11.2008 г. на МОСВ.

Съгласно чл.36, ал.1 от Наредба за условията и реда за извършване на оценка за съвместимост на планове, програма, проекти и инвестиционни предложения с предмета и целите на опазване на защитените зони /ДВ 73 от 11.09.2007 год./ e необходимо извършването на оценка за съвместимост с предмета и целите на опазване на защитените зони. За да се извърши оценката, моля при внасянето на заданието по т. І.2 да представите информация на хартиен и цифров носител, съобразена с изискванията на чл.10 от Наредбата.

ІІІ. Съобразно чл.82, ал.4 от Закона за опазване на околната среда (ДВ. бр.91 от 2002г., ДВ бр.22 от 2014г.) екологичната оценка на планове и програми завършва със становище на компетентния орган, като процедурата по ЕО се съвместява изцяло с действащите процедури по изготвяне на плановете и завършва преди тяхното одобряване. Органите, отговорни за одобряване и прилагане на плана или програмата, се съобразяват със становището, с поставените в него условия, мерки и ограничения.

ІV. Съгласно Тарифата за таксите, които се събират в системата на МОСВ /ПМС № 136, ДВ 39 от 2011г., изм. и доп. ДВ бр. 94 от 2012 год./ за издаване на Становище по ЕО и Решение за оценка на съвместимост е нужно да внесете по банков път на РИОСВ гр. Пловдив /"УниКредит Булбанк АД, клон Пловдив, IBAN сметка ВG43UNC R70003119330825 BIC UNCRBGSF / сумата от 600 лв.

Възложителят е информиран за следващите действия, които трябва да предприеме за провеждане на процедурата по извършване на екологична оценка, в т.ч. ОС, с писмо изх. № ОВОС-405-1/02.03.2021г.